In nomine Verbi incarnati. Noverint cuncti fideles Christi, quod ego Pontia, in exitu extremo posita, dono Deo et sanctis ejus apostolis Petro et Paulo, et ad locum Cluniacum, cui preest dunnus Odilo venerabilis abba, quandam coloniam in villa Riniaco, in Longa Valle, in pago Matisconense, cum omnibus ad eam pertinentibus, usque ad inquirendum, perpetualiter possidendam, trado predicti cænobii habitatoribus. In villa vero quæ Tresdis nominatur, dono unum curtile cum omnibus pertinentibus ad ipsum, terminatum ex omni parte terra Sancti Petri. Filium itaque meum Gausmarum, ut prenominato loco cartam hujus donationis faciat, rogo atque precipio. S. Gausmari, qui fieri jussit et ipse firmavit. S. Bernardi. S. Amblardi. S. Gausmari. S. Rotlanni. S. Arlabaldi. S. Constantini.